stanford-oval/wikipedia huggingface dataset:
פסגת מילר (רכס אקספלוררז)
הערות שוליים

1 2 3 4 5  מידע היסטורי וגאוגרפי
| רכס אקספלוררז (רכס החוקרים) |
| --- | --- | --- |
| הרים | בנקס • טוקורואה • מארוויק • מילר • מקאלם |  |
| רכסים | היקס |  |
| קרחונים | אלוורז • אלט • אסטאחוב • ארויז • גרייסון • מורלי • מקלין • צ'וגונוב • קרואופורד • ראסטורגואב • שיהאן |  |
| רכס לאנטרמן |
| --- | --- | --- |
| קרחונים | אור • האנטר • הושקו • לינדר • מאקינון • סלדג'רס |  |
| רכסים | ריילי |  |
| הרים | אדיקסון • אול בלאק • באוורס • ברנסטין • לאגרינג • רוול |  |
| מעברי הרים | האסקי |  |
| מסיב מולאר |
| --- | --- | --- |
| קרחונים | אוויסון • זנית • ליפ ייר |  |
| מפלי קרח | טובוגאנרס |  |
| רכסים | אינסאזור |  |
| הרים | דנטיין • רוול |  |
| גבעות | ויזדום • קייניין |  |
| מעברי הרים | האסקי |  |
| רכס פוזי |
| --- | --- | --- |
| קרחונים | גרייבסון • מקלין • סמית'סון |  |
| הרים | דרייגר • מולאץ' |  |
| אתרים נוספים בהרי באוורס |
| --- | --- | --- |
| קרחונים, מפלי קרח והדומי קרח | קרחון אסטאפנקו • קרחון בארבר • קרחון גאנוץ • קרחון ואן לון • הדום הקרח סטאלינגר • מפל הקרח סלדג'רס • קרחון קארייר |  |
| רכסים | אדמס |  |
| הרים | ברוס • גואו • דואו • סוזה • סטאנוויקס |  |
| מפלי קרח | פלנסינג |  |
| נונאטאקים | מקנזי |  |
פרס טושטן ו-וואניה סדרברי

| --- | --- |
 תיאור:  עיצוב
 מדינה:  שוודיה שוודיה
 הגוף המעניק:  מוזיאון רוהסקה 
 תקופת הפרס:  1994–הווה (כ־30 שנה)
 נקרא על שם:  טושטן ו-וואניה סדרברי
 rohsska.se/en/soderberg-prize
 
פרס טושטן ו־וואניה סדרברי (בשוודית: Torsten och Wanja Söderbergs pris) היה פרס שנתי, שהוענק ל"מעצב או אומן נורדי פעיל" בשנים 2018-1994. הזוכה בפרס קיבל תערוכת יחיד במוזיאון רסקה (אנ') ופרס כספי בסכום של מיליון קרונה שוודית (כ־110,000 דולר, נכון לשנת 2018). מימון הפרס הגיע מקרן סדרברי שנוסדה על ידי האחים טושטן (1960-1894) ורגנאר (1974-1900) סדרברי, מייסדי חברת הברזל והפלדה השוודית סדרברי והאק (Söderberg and Haak) שנוסדה בשנת 1866.
הפרס נוהל על ידי המוזיאון בעזרת ועדת הפרס שהורכבה ממנהל המוזיאון כיושב ראש ונציגים מחמש המדינות הנורדיות.
הפרס הוענק לראשונה בשנת 1994 במלאת מאה שנה להולדתו של טושטן סדרברי. היסודות לפרס נוצרו בשנת 1960 ושייכים לתורמים החשובים ביותר של שוודיה למחקר ופיתוח העיצוב. קרן טושטן סדרברי הייתה הבסיס היחיד שעמד מאחורי הפרס בין 2014 ל־2018.
לאורך השנים התקימו קשרים קרובים בין משפחת סדרברי ומוזיאון רסקה. הבעל והאישה, טושטן ו־וואניה סדרברי הפכו לחברים בידידי מוזיאון רסקה בשנת 1938. עשר שנים מאוחר יותר, בשנת 1948 טושטן סדרברי הפך לחבר ההנהלה ובשנים 1960-1950 הוא היה היושב ראש, וכך גם בנו, תומאס סדרברי בין השנים 2019-1992. טושטן היה גם חבר במועצת המוזיאון. הקשרים ההדוקים בין משפחת סדרברי למוזיאון רסקה התחזקו עוד יותר כאשר הוקם פרס טושטן ו־וואניה סדרברי. תומאס סדרברי היה מעורב עמוקות בחניכת הפרס, כמו גם בוועדת הפרס ובעבודה המעשית סביב הפרס ורוחו השפיעה עליו עמוקות. לרגל מותו של תומאס סדרברי, החליטה הקרן כי פרס טושטן ו־וואניה סדרברי לשנת 2018 יהיה הפרס האחרון.
המעצב האיסלנדי ברינג'ר סיגרדסון היה זוכה הפרס ה־25 והאחרון שקיבל את פרס טושטן ו-וואניה סדרברי.
זוכי הפרס

להלן רשימת הזוכים לפי תחומים עד לשנת 2018:
| שנה | שם | תחום | לאום |
| --- | --- | --- | --- |
| 1994 | ג'יין ראומרט (אנ') | קרמיקאית | דנמרק דנמרק |
| 1995 | ליב בלוואוד | אמנית תכשיטים | נורווגיה נורווגיה |
| 1996 | בריטה פלנדר | מעצב | פינלנד פינלנד |
| 1997 | מאטסס תסליוס | מעצב רהיטים | שוודיה שוודיה |
| 1998 | לואיז סאס | אמנית טקסטיל | דנמרק דנמרק |
| 1999 | אדסאל איגנוספאן, קאג'י קאלין, ג'ון וודל-ריפר, יורן ויטברג וקרסטין וויקמן | כותבי עיצוב נורדי | איסלנד איסלנד, פינלנד פינלנד, דנמרק דנמרק, נורווגיה נורווגיה, שוודיה שוודיה |
| 2000 | פיטר אופסוויק (אנ') | מעצב | נורווגיה נורווגיה |
| 2001 | ביורן דהלסטרום | מעצב תעשייתי | שוודיה שוודיה |
| 2002 | HC אריקסון | מעצב גרפי | שוודיה שוודיה |
| 2003 | סיורד גוסטפסון | אדריכל ומעצב | איסלנד איסלנד |
| 2004 | ג'אנה סיבנוג'ה | אמנית תכשיטים | פינלנד פינלנד |
| 2005 | אנה רוזן, סינתיה צ'ארוויק, מריה אוגלה, מריה וידל כריסטיאנסן, קמילה פאלמרץ, אווה-ליסה אנדרסון, אלנה הולמברג, לנה אקלונד וטטיאנה בוטוביץ' טם | מעצבות מכונית הקונספט וולוו YCC | שוודיה שוודיה |
| 2006 | אולה ג'נסן | קרמיקאי ומעצב | דנמרק דנמרק |
| 2007 | טורביורן אנדרסן, אנדראס אנגסוויק ואספן וול | קבוצת העיצוב "נורווגיה אומרת" | נורווגיה נורווגיה |
| 2008 | שטיינון סיגדורד (אנ') | מעצבת אופנה | איסלנד איסלנד |
| 2009 | הררי קוסקינן | מעצב | פינלנד פינלנד |
| 2010 | "סטודיו קדמי לעיצוב" | עיצוב | שוודיה שוודיה |
| 2011 | הנריק ויבסקוב (אנ') | מעצב אופנה | דנמרק דנמרק |
| 2012 | סיגורד ברונגר | אמן תכשיטים | נורווגיה נורווגיה |
| 2013 | חאלטי קרלסון | מעצב גרפי | איסלנד איסלנד |
| 2014 | אן-סופי חזרה | מעצבת אופנה | שוודיה שוודיה |
| 2015 | אילקה סופנן | מעצב | פינלנד פינלנד |
| 2016 | מרגרטה אודגארד | מעצבת | דנמרק דנמרק |
| 2017 | דניאל ריבקקן | מעצב תאורה ורהיטים | נורווגיה נורווגיה |
| 2018 | ברינג'ר סיגרדסון | מעצב ואמן | איסלנד איסלנד |
הערות שוליים

↑  Röhsska Museum, The Torsten and Wanja Söderberg Prize.
↑  About the Söderberg family, the foundations and the prize. Archived from the original, 30 October 2012. Retrieved 31 July 2012.
| --- | --- |
בקרת זהויות :  VIAF: 203765953   WorldCat (עם VIAF): 203765953
פסגת מיסטייק (אריזונה)

ערך זה עוסק בהר במדינת אריזונה שבארצות הברית. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,807 מ' 
 מדינה:  ארצות הברית 
 מיקום:  אריזונה, ארצות הבריתארצות הברית
 רכס הרים:  Sierra Ancha 
 קואורדינטות:  33°55′03″N 111°09′59″W﻿ / ﻿33.9175439°N 111.1665164°W﻿ / 33.9175439; -111.1665164
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פסגת מיסטייק(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פסגת מיסטייק(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקופסגת מיסטייק(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקופסגת מיסטייק
 
פיסגת מיסטייק (באנגלית: Mistake Peak) היא פסגה במחוז גילה, במדינת אריזונה שבארצות הברית.
גובהה של הפסגה 1,807 מטרים מעל פני הים; הפסגה היא ההר ה-1,601 בגובהו באריזונה; הפסגה היא ההר ה-23,913 בגובהו בארצות הברית.
פסגת מיסטייק מתנשאת לגובה של 39 מטרים מעל סביבתה.
הפסגה היא חלק מרכס סיירה אנצ'ה.
היסטוריה > מקור השם

מקור שמה של הפסגה - בטעות של הסוקרים (אשר סברו כי הם סוקרים פסגה אחרת). משמעות המילה "מיסטייק" באנגלית - טעות.
לקריאה נוספת

• Marshall Trimble, , PP 14- 15
הערות שוליים

↑  גאזט שמות האתרים במדינת אריזונה, הרשמי של ארצות הברית
1 2  מידע גאוגרפי באתר הסקר הגאולוגי של ארצות הברית
1 2 3 4  מידע גאוגרפי באתר peakbagger
1 2 3  מידע השוואתי על גובה הפסגה
↑  ראו בפסקת "לקריאה נוספת" בספר "Arizona Oddities: Land of Anomalies & Tamales"
פקודת הקרקעות (רכישה לצורכי ציבור)

פקודת הקרקעות (רכישה לצורכי ציבור) 1943 היא פקודה (דהיינו חיקוק של המחוקק המנדטורי, אשר נקלט במשפט הישראלי כבעל מעמד שווה לחוקי הכנסת) המסמיכה את שר האוצר להפקיע מקרקעין אם הם נחוצים לצורכי ציבור בלבד.
סמכויות שר האוצר או של פקידיו הן להפקיע את הזכות שבה מחזיק המופקע (הבעלות, החכירה או זכות אחרת) במקרקעין או לחלופין לגרוע מבעל הזכות חלק מסוים מהזכות (למשל לקבוע בה זיקת הנאה למעבר או הגבלה אחרת).
דבר הכוונה להפקיעה ומועד ההפקעה המזערי יפורסמו באמצעים הבאים:
ברשומות
על ידי משלוח הודעה בדואר רשום לבעלי הזכויות הרשומים במרשם המקרקעין או במסירה ידנית
הודעה תמוקם במקום המיועד להפקעה
הערה תירשם בפנקסי המקרקעין (באחריות המפקח על המרשם)
לאחר פרסום דבר הכוונה להפקעה רשאים נציגי שר האוצר ובעלי המקרקעין להגיע להסכמה בדבר פיצויי ההפקעה הראויים. פיצויי ההפקעה הראויים יהיו "הסכום שהיה מתקבל ממכירת הקרקע אילו נמכרה בשוק על ידי המוכר מרצונו הטוב" (ציטוט מהפקודה). סכסוכים בדבר פיצויים וזכות קניין ייושבו על ידי בית המשפט.
לא ישולם פיצוי עבור הפקעה של חלק מהקרקע הקטן מ-25%.
בתום התקופה שנקבעה בהודעה בדבר ההפקעה יכולה הרשות שלה דרוש המקרקעין לתפוס בה חזקה ולהעביר בפנקסי המקרקעין את הזכויות הרשומות.
לכאורה, פינוי נכס מופקע אמור להעשות זמן קצר לאחר פרסום הודעה ברשומות (בהתאם להוראות סעיפים 5 ו-7 לפקודת הקרקעות) אולם הלכה למעשה ישנן כמה מגבלות הנובעות הן מהוראות החוק והן מתקדימי פסיקה שונים:
פינוי נכס שאינו משמש למגורים יבוצע רק לאחר הצעה לתשלום של הסכום שאינו שנוי במחלוקת
פינוי נכס שמשמש למגורים יעשה רק לאחר שלמחזיק בו הוצע דיור חלוף הולם.
בשלבים שקודם להפקעה עצמה (טרם תפיסת החזקה) רשאי שר האוצר לחזור בו מכוונתו להפקעת מקרקעין לגמרי או במקצת.
התייחסות אל הפקודה כיום

הפקודה שנכתבה בתקופת המנדט הבריטי נחשבת למיושנת וכחיקוק שאינו נותן מענה לשאלות בסיסיות התחום ההפקעה. כתוצאה מכך, נוצר חיכוך רב בין בעלי נכסים מופקעים לבין הרשויות המפקיעות באשר לגובה הפיצוי המגיע. סכסוכים אלה נדונים תדיר בבתי המשפט. לגבי חלק גדול מהסוגיות שבהם הפקודה חסרה, אימצו הגופים הממלכתיים המפקיעים במרוצת השנים נוהגים באשר לביצוע הפקעות וקביעת הפיצוי בגינם שחלקם אף סותרים את החוק עצמו במטרה ליתן מענה הולם בתנאים הכלכליים המודרניים. חלק מנוהגים אלה אומצו על ידי בתי המשפט בסדרה של פסיקות שבחלק מהן קורא אל המחוקק בבקשה להסדיר בחיקוק מודרני את נושא ההפקעה בישראל.
להלן הקשיים בפקודה:
מועד חישוב הפיצוי (שמכונה "מועד קובע") לפי הפקודה הוא 60 יום לאחר פרסום דבר ההפקעה. אולם מועד זה מביא לעיוות הן בשל השינוי בשווי נכסים בין תאריך הפרסום לבין התפיסה בפועל (שמתרחשת לעיתים עשרות שנים מאוחר יותר) והן מאחר שנכס מקרקעין ממשיך להניב לבעליו תזרים הנאות (או הכנסות) ובכך עלול להיווצר כפל פיצוי בגין אובדן הכנסה לכאורה על שזו המשיכה להתקבל על ידי הבעלים. בשל כך נוהגות הרשויות המפקיעות בגיבוי בתי המשפט בחלק מתיקי ההפקעה לחשב את הפיצוי למועד התפיסה בניגוד לנוסח החוק.
הפקודה קובעת כי הפיצוי יחושב לפי שווי הנכס המופקע בשוק החופשי. אולם כאשר ההפקעה מהווה חלק מנכס, נוהגות הרשויות לא להעריך את שוויו אלא את תרומתו לחלק בנכס שנותר בידי הנפקע. כך לדוגמה בהפקעה של רצועת חצר של מבנה נוהגות הרשויות להעריך את תרומת החצר שנגרעה מהנכס לשוויו בכללותו ולא להעריך את שוויה בשוק. זאת בשונה מנוסח הפקודה.
הפקודה אינה קובעת אם יש להכליל בפיצוי הוצאות של הנפקע שכרוכות בעצם ההפקעה (כגון שכר טרחת עורך דין, שמאי מקרקעין וכו'). בתי המשפט נוהגים בחלק מההפקעות להכיר בעלויות אלה.
הפקודה אינו קובעת אם יש לפצות בגין הוצאות הנפקע ברכישת נכס חלופי (מס רכישה, שכר טרחת מתווך וכו'). בתי המשפט נוהגים שלא להכיר בהוצאות אלה כחלק מהפיצוי.
הפקודה אינה קובעת אם יש לפצות בגין מוניטין ככל שמיוחס בנכס המופקע שהוא בית עסק.
הערות שוליים

↑  ע"א 3471/11 מיום 27/1/2014 בעניין ניסים דוויק נ' מע"צ החברה הלאומית לדרכים.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
פרנק ריימונד ליוויס

| --- | --- |

 לידה:  14 ביולי 1895 קיימברידג', הממלכה המאוחדת של בריטניה הגדולה ואירלנד 
 פטירה:  14 באפריל 1978 (בגיל 82) 
 מדינה:  הממלכה המאוחדת 
 מקום לימודים:  קולג' עמנואל, The Perse School 
 שפות היצירה:  אנגלית 
 בן או בת זוג:  Q. D. Leavis 
 
פרנק ריימונד ליוויס (באנגלית: Frank Raymond Leavis)‏ (14 ביולי 1895 - 14 באפריל 1978) היה מבקר ספרות בריטי חשוב. הוא לימד ולמד במשך כמעט כל חייו באוניברסיטת קיימברידג', והיה נשוי לחוקרת הספרות קוויני ליוויס. כמשתתף בזרם הביקורת החדשה, ליוויס רומם את המוניטין של כמה אישים מתחום הספרות, והשפיל מוניטין של אישים אחרים על ידי אישיותו רבת הכוח ופרשנויותיו מלאות ההשראה. כך, לדוגמה, קבלת שירתם של ת"ס אליוט, עזרא פאונד, וג'רארד מנלי הופקינס, חבה רבות להצהרותיו של ליוויס באשר לגדולתם.
ליוויס הקים את הרבעון Scrutiny, שפרסם את כתביהם של טובי מבקרי הספרות האנגלים בזמנו. המוזיקולוג וילפריד מלרס כתב ברבעון ביקורות מוזיקה.
פסטיבל הזמר והפזמון 1980

פסטיבל הזמר והפזמון 1980 הייתה תחרות שירים שהופקה על ידי רשות השידור ושודרה בקול ישראל ובערוץ הראשון.
התחרות התקיימה ב-29 במרץ בבנייני האומה בירושלים בהנחיית רבקה מיכאלי. המנצח על התזמורת יצחק גרציאני והמפיק והעורך של התחרות חיים מלובן.
ישראל, שזכתה שנתיים ברציפות באירוויזיון, ויתרה על זכותה לארח את האירוויזיון בפעם השנייה ברציפות, ולבסוף גם לא השתתפה בתחרות, כיוון שהיא נערכה בערב יום הזיכרון לחללי מערכות ישראל. ולכן הפרס בתחרות בשנה זו שונה מייצוג ישראל באירוויזיון לפרס כספי.
בחלקו האמנותי של הפסטיבל השתתפו חוה אלברשטיין וחלב ודבש.
השיר שזכה בתחרות הוא "פזמון חוזר" בביצוע של להקת האחים והאחיות, שהורכבה מישראלה קריבושיי, ורדה שגיא, מוני ארנון ויצחק (צוקי) צוקר.
השירים המשתתפים

| סדר | שם המבצע | שם השיר | מילים | לחן | עיבוד | ניקוד סופי | מקום |
| --- | --- | --- | --- | --- | --- | --- | --- |
| 1 | שלושה בשירה אחת | אני מאמין | עוזי חיטמן | עוזי חיטמן | אילן מוכיח | 21 | 9 |
| 2 | עפרה חזה | על אהבות שלנו | בצלאל אלוני | אמיר פרוהליך | אלדד שרים | 41 | 6 |
| 3 | אריק סיני | כמו לפני שנים | יעקב גלעד | יהודית רביץ | מתי כספי | 19 | 11 |
| 4 | עדנה לב ואריק רודיך | הלילות היפים שלנו | יגאל בשן | אריק רודיך | אילן מוכיח | 55 | 2 |
| 5 | סקסטה | אני עושה לי מנגינות | יאיר קלינגר | יאיר קלינגר | אלדד שרים | 53 | 3 |
| 6 | דני גרנות | יום של גשם | דני גרנות | דני גרנות | משה זורמן | 8 | 12 |
| 7 | ריקי גל | אהבת אמת | אהוד מנור | מיכל היינברג | אילן מוכיח | 20 | 10 |
| 8 | יצחק קלפטר ויעל לוי | בלילה | יורם טהרלב | יצחק קלפטר | שם טוב לוי | 47 | 5 |
| 9 | האחים והאחיות | פזמון חוזר | גידי קורן | גידי קורן | אלדד שרים | 68 | 1 |
| 10 | נורית גלרון, אילן וירצברג ושמעון גלבץ | זה לא זה | יונה וולך | אילן וירצברג | אילן וירצברג | 32 | 7 |
| 11 | שימי תבורי | אתמול היית שונה | רוני בראון | רוני בראון | דוד קריבושי | 53 | 3 |
| 12 | להקת עפיפון | 1980 | יעקב גלעד | יהודית רביץ | דוד קריבושי | 23 | 8 |
השירים המשתתפים > שלב הניקוד

ניקוד השירים התבצע על-ידי 4 ועדות שיפוט גאוגרפיות ונקודת שיפוט נוספת בבנייני האומה.
| שם השיר | בית שמש | חיפה | מושב פצאל | מחנה צבאי | קיבוץ נחשון | אולם | סה"כ |
| --- | --- | --- | --- | --- | --- | --- | --- |
| אני מאמין | 4 | 8 | 3 | 0 | 0 | 6 | 21 |
| על אהבות שלנו | 6 | 7 | 8 | 8 | 5 | 7 | 41 |
| כמו לפני שנים | 3 | 3 | 2 | 0 | 8 | 3 | 19 |
| הלילות היפים שלנו | 10 | 9 | 9 | 7 | 9 | 11 | 55 |
| אני עושה לי מנגינות | 7 | 10 | 10 | 10 | 7 | 9 | 53 |
| יום של גשם | 0 | 2 | 4 | 0 | 0 | 2 | 8 |
| אהבת אמת | 9 | 5 | 5 | 0 | 0 | 1 | 20 |
| בלילה | 0 | 11 | 11 | 6 | 11 | 8 | 47 |
| פזמון חוזר | 11 | 12 | 12 | 9 | 12 | 12 | 68 |
| זה לא זה | 5 | 1 | 1 | 11 | 10 | 4 | 32 |
| אתמול היית שונה | 12 | 6 | 7 | 12 | 6 | 10 | 53 |
| 1980 | 8 | 4 | 6 | 0 | 0 | 5 | 23 |
השירים המשתתפים > שלב הניקוד > מגישי הניקוד

בית שמש - רם תדמור
חיפה - רויטל עמית
פצאל - מנחם פרי
מחנה צבאי - בני הנדל
קיבוץ נחשון - ברוריה זימרון
אולם - רבקה מיכאלי
הערות שוליים

↑  רדיו * טלוויזיה, באתר מעריב, ‏28 במרץ 1980
↑  דליה מזורי, האירוויזיון לא ייערך בישראל - מטעמי חסכון, באתר מעריב, ‏14 באוגוסט 1979
↑  דליה מזורי, ישראל לא תשתתף השנה באירוויזיון, באתר מעריב, ‏11 בדצמבר 1979
↑  זאב פרי, פסטיבל הזמר תש"ם, באתר דבר, ‏24 במרץ 1980
↑  יוסי חרסונסקי, בלי אירוויזיון - ובסימן חסכון, באתר מעריב, ‏25 במרץ 1980
↑  נבחרו השירים שיושמעו בפסטיוואל הזמר תש"ם, באתר מעריב, ‏13 בינואר 1980
↑   חוה אלברשטיין בהופעת אומן אורח בפסטיבל הזמר 1980, סרטון  באתר יוטיוב
↑  סמדר שיר, מאחורי הקלעים של הפסטיוואל, מעריב, 3 באפריל 1980
↑  הרכב: עוזי חיטמן, לאה לופטין ודודו זר
↑  מחברי השיר זכו בפרס השלישי מכיוון שמספר המצביעים הכללי לשיר גבר על מספר המצביעים לשיר "אני עושה לי מנגינות".
↑  רבקה מיכאלי נאלצה להקריא את הנקודות מנקודות השיפוט במקום השדרנים בעקבות תקלה בטלפון.
פטר פושברי

פטר מתיאס פושברי (בשוודית: Peter Mattias Forsberg, נהגה "פוֹשְבֶּרי"‏האזנהקובץ:Sv-Peter Forsberg.ogg‏Ⓘ‏, מוכר בצפון אמריקה כפיטר פורסברג; נולד ב-20 ביולי 1973 בארנשלדסוויק, שוודיה) הוא שחקן הוקי קרח שוודי מקצועני לשעבר בעמדת חלוץ מרכזי, הנחשב בעיני רבים לאחד החלוצים הטובים ב-NHL אי פעם ומגדולי שחקני שוודיה בכל הזמנים.
פושברי שיחק 19 עונות כמקצוען, מתוכן 13 עונות בליגת ה-NHL במהלכן זכה פעמיים בגביע סטנלי במדי קולורדו אוולאנש. ב-2003 זכה בגביע הארט כ-MVP של הליגה ובגביע ארט רוס כמבקיע המצטיין שלה. עם זאת, הקריירה שלו נקטעה ונפגעה מספר פעמים עקב פציעות קשות.
גם במדי נבחרת שוודיה זכה פושברי להצלחות - שתי מדליות זהב אולימפיות ושתי זכיות באליפות העולם. בכך הפך פושברי לאחד משלושה שחקנים בלבד החברים ב"מועדון הזהב המשולש הכפול" - לפחות שתי זכיות בכל אחד מהתארים החשובים בעולם ההוקי קרח: גביע סטנלי, מדליית זהב אולימפית ואליפות העולם.
פושברי התקבל להיכל התהילה של ההוקי קרח ב-2014.
ביוגרפיה

פושברי ינק בילדותו הוקי קרח בהשראת אביו, קנט פושברי, שהיה מאמן בכיר בשוודיה.
ב-1989 שיחק פושברי לראשונה בקבוצת הצעירים של מודו הוקי, המועדון של עיר הולדתו ארנשלדסוויק. באותה עונה, בגיל 17 בלבד, הועלה פעם אחת לקבוצה הבוגרת של המועדון, ששיחקה ב-Eliteserien - הליגה העילית בשוודיה. במשחק היחיד שלו בקבוצה הבוגרת מסר אסיסט אחד.
עונה אחת לאחר מכן, ב-1990/91, כבר סומן פושברי ככוכב עתידי. הוא סיים את העונה עם 102 נקודות ב-39 משחקים בלבד בקבוצה הצעירה, ובקבוצה הבוגרת כבר שיחק ב-23 משחקים ורשם 17 נקודות.
הבחירה בדראפט ה-NHL ועסקת לינדרוס

אחרי עונת 1990/91 סומן פושברי גם על ידי קבוצות ה-NHL. הציפייה הייתה שייבחר בסיבוב השני של הדראפט, אולם פילדלפיה פליירס הפתיעה ובחרה אותו כבר בסיבוב הראשון, במקום השישי הכללי. פושברי בן ה-18 היה האירופי הבכיר באותו דראפט.
פושברי נשאר בינתיים בשוודיה והמשיך לשחק במדי מודו הוקי, כאשר במקביל התחוללה סערה סביב הכוכב הראשי של אותו הדראפט - החלוץ הקנדי אריק לינדרוס, שנבחר ראשון על ידי קוויבק נורדיקס, ונחשב בעיני רבים לכוכב הגדול של ה-NHL לעתיד לבוא. לינדרוס סירב לשחק בנורדיקס ושבת מפעילות במשך עונה שלמה. בסופו של דבר, לאחר עונת 1991/92, התקיימה עסקת ענק בין הפליירס והנורדיקס, כאשר הפליירס קיבלו את לינדרוס, ובתמורה שילמו לנורדיקס מחיר כבד - 15 מיליון דולר, שתי בחירות דראפט בסיבוב הראשון, חמישה שחקנים, והזכויות על פושברי.
העסקה התבררה עם השנים כהצלחה גדולה לנורדיקס וכישלון מוחלט לפליירס, כאשר לינדרוס לא עמד בציפיות הגדולות שתלו בו, ואילו הנורדיקס, שהפכו מאוחר יותר לקולורדו אוולאנש, הפכו לקבוצת צמרת ב-NHL למשך תקופה ארוכה.
עונות אחרונות בשוודיה

פושברי נשאר בשוודיה שתי עונות נוספות, כאשר למאמן מודו הוקי התמנה אביו, קנט פושברי. האב והבן הובילו את מודו הוקי לפלייאוף של ליגת ההוקי השוודית ב-1992/93, ופטר נבחר ל-MVP של העונה בליגה. עונה אחת לאחר מכן הובילו השניים את קבוצתם עד לגמר הפלייאוף של הליגה, בפעם הראשונה מאז 1979. הקבוצה נוצחה בסדרת הגמר, אולם פטר זכה שוב בתואר ה-MVP.
בקיץ 1994 החליט פושברי, שכבר נחשב לאחד הכוכבים הגדולים מחוץ ל-NHL, לממש את בחירתו בדראפט ולשחק ב-NHL. עם זאת, השבתת מגן כתוצאה מסכסוך עבודה בין ה-NHL לאיגוד השחקנים שלה עיכבה את פתיחת עונת 1994/95 במספר חודשים, ופושברי פתח גם את העונה הזו במודו הוקי.
2004 - 2010

עונת 2004/05 של ה-NHL בוטלה כולה בעקבות סכסוך עבודה בין הליגה לאיגוד השחקנים שלה. פושברי לא חיכה הרבה, ועוד לפני שהוכרז סופית על ביטול העונה חתם על חוזה לעונה מלאה בקבוצת נעוריו, מודו הוקי בשוודיה. יחד איתו הגיעו לקבוצה ולליגה השוודית כולה כוכבי NHL שוודים נוספים לאותה עונה.
פושברי סיים את העונה עמוסת הכוכבים עם 39 נקודות ב-33 משחקים, למרות שסבל מפציעה בכף ידו באמצע העונה. לאחר ששב מפציעת היד שלו במהירות בלתי צפויה, למרות שכללה ניתוח, נפצע שוב במשחק הראשון של הפלייאוף ולא שב לשחק עוד באותה עונה. מודו הוקי, בלעדיו, הודחה בסיבוב הראשון.
בעונת 2005/06 חזרה ה-NHL לפעול, הפעם עם תקרת שכר שהייתה אחת מתוצאות השביתה. האוולאנש לא יכלו לשמור את פושברי תחת תקרת השכר, והוא עבר לפילדלפיה פליירס - הקבוצה שבחרה אותו בדראפט ב-1991. העונה הראשונה בפליירס החלה בצורה מצוינת, כאשר פושברי הוביל את הליגה כולה בנקודות - אולם שוב שבו לפקוד אותו הפציעות, ותפוקתו ירדה. למרות זאת, יכולתו במשחקים ששיחק הספיקה כדי להישאר בפליירס והוא הפך לקפטן שלה לקראת עונת 2006/07.
עונת 2006/07 הייתה מאכזבת, הן עבור פושברי והן עבור הפליירס כקבוצה. באמצע העונה הועבר לנאשוויל פרדטורס, שראתה בו את החלק החסר בהרכבה לזכייה בגביע סטנלי ראשון. גם בפרדטורס המשיך פושברי לאכזב, ובפעם הראשונה בקריירת ה-NHL שלו סיים עונה עם ממוצע של פחות מנקודה למשחק.
כבר בתחילת עונת 2007/08 נפצע פושברי שוב, הפעם בכף רגלו. הוא נאבק בפציעה במשך העונה, ולבסוף, עם סיום מועד ההעברות, הועבר שוב לקבוצה בה עשה את עיקר קריירת ה-NHL שלו, קולורדו אוולאנש.
במדי האוולאנש שב פושברי להזכיר במעט את רמתו משכבר. בתשעת המשחקים האחרונים של העונה הרגילה צבר 14 נקודות, אולם בפלייאוף שבה בריאותו להטריד אותו, והוא השתתף רק בשבעה משחקים מתוך העשרה של קבוצתו.
לאחר מספר חודשי החלמה ניסה פושברי לחזור למשחק באמצע עונת 2008/09. הוא חזר לשוודיה, לקבוצת נעוריו מודו הוקי, אולם עד מהרה התברר שלא החלים מפציעותיו, ולאחר שלושה משחקים בלבד שבת מפעילות לשארית העונה.
את עונת 2009/10 העביר פושברי במודו הוקי. הוא שיחק ב-23 משחקים והצטיין עם 30 נקודות, אולם מודו הוקי החמיצה את הפלייאוף ופושברי הודה כי ייתכן ושיחק את משחק ההוקי האחרון שלו.
ניסיון החזרה ב-2011, הפרישה ואחריה

בינואר 2011, באמצע עונת ה-NHL, הודיעה קולורדו אוולאנש כי פושברי החל להתאמן עם הקבוצה. פושברי עצמו אמר שהחליט לבחון את מצבו הגופני כדי לנסות ולחזור שוב למשחק, והדרך הטובה ביותר לעשות זאת הייתה באמצעות אימונים עם שחקני NHL.
ב-6 בפברואר הודיעה הקבוצה על חזרתו של פושברי למשחק, תחת חוזה לשארית עונת 2010/11. שני משחקים בלבד, בהם לא כבש שער ולא מסר אסיסט, הספיקו כדי להודות שניסיון החזרה נכשל, ופושברי הודיע על פרישה סופית ומוחלטת ממשחק.
חודשיים לאחר פרישתו מונה פושברי לעוזר המנהל המקצועי של קבוצתו השוודית, מודו הוקי. ביחד עם אביו, המאמן קנט פושברי, הקים חברת נדל"ן שהקימה בין השאר את האולם הביתי החדש של הקבוצה בארנשלדסוויק.
באוקטובר 2011, עם תחילת עונת 2011/12 הוציאה קולורדו אוולאנש את מספר חולצתו של פושברי, 21, לגמלאות, וקבעה שאף שחקן לא ילבש עוד את החולצה מספר 21 בקבוצה.
ב-2014 התקבל פושברי כחבר בהיכל התהילה של ההוקי קרח.
ב-2015 הוצא מספר חולצתו לגמלאות גם על ידי קבוצת נעוריו, מודו הוקי השוודית.
סטטיסטיקה בקריירת הבוגרים > בינלאומי (רשמיים וגביע העולם בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1992 | שוודיה | אליפות העולם |  | 8 | 4 | 2 | 6 | 6 |
| 1993 | שוודיה | אליפות העולם |  | 8 | 1 | 1 | 2 | 12 |
| 1994 | שוודיה | אולימפיאדת לילהאמר |  | 8 | 2 | 6 | 8 | 6 |
| 1996 | שוודיה | גביע העולם בהוקי קרח | 3-4 | 4 | 1 | 4 | 5 | 6 |
| 1998 | שוודיה | אולימפיאדת נאגנו | 5 | 4 | 1 | 4 | 5 | 6 |
| 1998 | שוודיה | אליפות העולם |  | 7 | 6 | 5 | 11 | 0 |
| 2003 | שוודיה | אליפות העולם |  | 8 | 4 | 5 | 9 | 6 |
| 2004 | שוודיה | אליפות העולם |  | 2 | 0 | 1 | 1 | 2 |
| 2004 | שוודיה | גביע העולם בהוקי קרח | 5 | 4 | 1 | 2 | 3 | 0 |
| 2006 | שוודיה | אולימפיאדת טורינו |  | 6 | 0 | 6 | 6 | 0 |
| 2010 | שוודיה | אולימפיאדת ונקובר | 5 | 4 | 0 | 1 | 1 | 2 |
| סה"כ | סה"כ | סה"כ | סה"כ | 63 | 20 | 37 | 57 | 46 |
פושברי מוביל את הדיסקית במדי נאשוויל פרדטורס, 2007
פטר פושברי על השטיח האדום בפפסי סנטר בדנוור, בטקס הוצאת מספר חולצתו לגמלאות על ידי קולורדו אוולאנש
פושברי במדי נבחרת שוודיה
פושברי נושא את דגל שוודיה בטקס הפתיחה של אולימפיאדת ונקובר (2010)
פנתר

ערך זה עוסק בסוג של יונקים טורפים ממשפחת החתוליים. אם התכוונתם למשמעות אחרת, ראו .
| פנתר |
| --- | --- |
 חמשת מיני הפנתר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שלייניים
על־סדרה:: לאורסיאתריה
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
שם מדעי
 Panthera ‏אוקן, 1816

טיגריס סיבירי - תת-המין הגדול ביותר בתת־סדרת דמויי חתול
אריה טרנסוואל, תת-מין של האריה
פנתר (שם מדעי: Panthera) הוא סוג במשפחת החתוליים, הכולל חמישה מינים החיים כיום: הטיגריס, האריה, היגואר, הנמר ונמר השלג. בצפון אמריקה מכונה לעיתים הפומה פנתר, אף שאיננו שייך לסוג פנתר.
מיני הסוג פנתר הם היחידים במשפחת החתוליים המצטיינים ביכולת לשאוג, חוץ מנמר השלג, שאיננו שואג. בעבר ייחסו סגולה זו לשינויים אנטומיים בעצם הלשון לעומת שאר החתוליים; כיום מניחים שיכולת השאגה נובעת מתכונות מורפולוגיות ייחודיות של הלוע אצלם. הפנתרים הם טורפים. שיטת הציד הנפוצה בקרב מיני הסוג פנתר, היא נשיכת הטרף וחניקתו.
כל מיני הפנתר שייכים לתת הקבוצה חתולים גדולים, והם היחידים בתת-קבוצה זו לצד הנמר הערפילי, שאינו פנתר. הפנתרים מאופיינים בגודלם העולה בהרבה על זה של חתוליים מסוגים אחרים. המין הגדול ביותר בסוג הוא הטיגריס, לאחריו האריה, היגואר, הנמר ונמר השלג בהתאם.
עדויות על־פי מאובנים מצביעות על כך, שהסוג פנתר הופיע על פני הארץ לפני 2-3.8 מיליוני שנים.
מקור השם

לעיתים קרובות נטען כי שמו המדעי נגזר מהמילים היווניות "παν" ("כל") ו־"ther" ("חיה"), אולם זו כנראה אטימולוגיה עממית בלבד. אף על פי שהמילה הגיעה לשפה האנגלית דרך השפות הקלאסיות, מקור המילה "Panthera" הוא כנראה מזרח אסיאתי, ומשמעותה "החיה הצהובה" או "צהוב־לבנבן".
השם פנתר מופיע במקורות מתקופת האמוראים, בפרשנות לגבי זהות מכת הערוב:
רבי חנינא בר פפא ורבי סימון תרויהון אמרין מין חיה הוא ושמו פנתרין והביאהּ הקב"ה עליהם.
מינים

אריה (Panthera leo)
יגואר (Panthera onca)
נמר (Panthera pardus)
טיגריס (Panthera tigris)
נמר השלג (Panthera uncia)